b'\n_START_ARTICLE_\nVatikano eur\xc5\xb3 monetos\n_START_PARAGRAPH_\nVatikano eur\xc5\xb3 monetos\xc2\xa0\xe2\x80\x93 oficiali Vatikano valstyb\xc4\x97s valiuta. Monetas leid\xc5\xbeia Vatikano miesto-valstyb\xc4\x97s filatelijos ir numizmatikos tarnyba, kaldina Poligrafijos institutas ir valstybin\xc4\x97 monet\xc5\xb3 kalykla (it. Istituto Poligrafico e Zecca dello Stato) Romoje (Italija).\n_START_SECTION_\nIstorija\n_START_PARAGRAPH_\nPirmosios Vatikano eur\xc5\xb3 monetos pasirod\xc4\x97 2002\xc2\xa0m., panaikinus Vatikano lir\xc4\x85._NEWLINE_2005\xc2\xa0m. mirus popie\xc5\xbeiui Jonui Pauliui II, buvo i\xc5\xa1leista antroji Vatikano eur\xc5\xb3 monet\xc5\xb3 partija._NEWLINE_2006\xc2\xa0m. buvo i\xc5\xa1leista tre\xc4\x8dioji Vatikano eur\xc5\xb3 monet\xc5\xb3 partija, i\xc5\xa1rinkus popie\xc5\xbei\xc5\xb3 Benedikt\xc4\x85 XVI.\n_START_SECTION_\nPirmoji laida (2002\xe2\x80\x932005)\n_START_PARAGRAPH_\nPirmoji Vatikano eur\xc5\xb3 monet\xc5\xb3 laida buvo su Jono Pauliaus II atvaizdu. Jos buvo i\xc5\xa1leistos tik numizmatiniuose rinkiniuose. Kaina vir\xc5\xa1ija t\xc5\xabkstant\xc4\xaf JAV doleri\xc5\xb3.\n_START_SECTION_\nAntroji laida (2005\xc2\xa0m.)\n_START_PARAGRAPH_\nPo popie\xc5\xbeiaus Jono Pauliaus II mirties 2005\xc2\xa0m., Vatikanas i\xc5\xa1leido specialias Sede vacante laikotarpio monetas su Apa\xc5\xa1tal\xc5\xb3 r\xc5\xabm\xc5\xb3 (lot. Camera Apostolica) emblema (t. y. du sukry\xc5\xbeiuoti raktai po sk\xc4\x97\xc4\x8diu) ir kamerlingo herbu.\n_START_SECTION_\nTre\xc4\x8dioji laida (2006\xe2\x80\x932013)\n_START_PARAGRAPH_\n2006\xc2\xa0m. baland\xc5\xbeio 27 d., po naujojo popie\xc5\xbeiaus i\xc5\xa1rinkimo, buvo i\xc5\xa1leista tre\xc4\x8dioji Vatikano eur\xc5\xb3 monet\xc5\xb3 laida su popie\xc5\xbeiaus Benedikto XVI atvaizdu. Ant monet\xc5\xb3 yra u\xc5\xbera\xc5\xa1as \xe2\x80\x9eCITT\xc3\x80 DEL VATICANO\xe2\x80\x9c (liet. Vatikano miestas) ir dvylika Europos \xc5\xbevaig\xc5\xbed\xc5\xbei\xc5\xb3. Detalus monet\xc5\xb3 dizainas paskelbtas Europos S\xc4\x85jungos oficialiajame leidinyje.\n_START_SECTION_\nKetvirtoji laida (2013\xe2\x80\x932016)\n_START_PARAGRAPH_\nPo Benedikto XVI atsistatydinimo 2013 metais buvo i\xc5\xa1rinktas naujas Popie\xc5\xbeius Pranci\xc5\xa1kus. Vatikano eur\xc5\xb3 monetas reik\xc4\x97jo perdaryti su Pranci\xc5\xa1kaus portretu kaip su nauju Vatikano valstyb\xc4\x97s vadovu. Pirm\xc4\x85 kart\xc4\x85 monetos bus trim skirtingais valdan\xc4\x8dio popie\xc5\xbeiaus atvaizdais.\n_START_SECTION_\nPenktoji laida (nuo 2017\xc2\xa0m.)\n_START_PARAGRAPH_\nAnt penktosios serijos monet\xc5\xb3, kurios i\xc5\xa1leistos \xc4\xaf apyvart\xc4\x85 2017 m. kovo m\xc4\x97n., pavaizduotas Vatikano valstyb\xc4\x97s vadovo Popie\xc5\xbeiaus Pranci\xc5\xa1kaus herbas.'